**Program: Programul Regional Nord-Vest 2021-2027**

**Obiectiv de politică 3:** **O Europă mai conectată prin creșterea mobilității**

**Prioritatea 5:** **O regiune accesibilă**

**Obiectiv specific 3.2.:** **Dezvoltarea și creșterea unei mobilități naționale, regionale și locale durabile, reziliente la schimbările climatice, inteligente și intermodale, inclusiv îmbunătățirea accesului la TEN-T și a mobilității transfrontaliere**

**APEL DE PROIECTE**: **PRNV/2023/523/1**

**Anexa III.6**

**Studiu de oportunitate**

- conținut orientativ -

Pentru *Studiul de oportunitate* nu se va stabili un model-cadru obligatoriu prin prezentul Ghid al solicitantului, însă în elaborarea acestui document, se recomandă solicitantului să trateze aspectele de mai jos, ce vor face subiectul verificării conformităţii administrative și a eligibilităţii, precum și a evaluării tehnico-financiare. Astfel, se recomandă ca studiul de oportunitate să cuprindă:

1. **date generale privind investiția propusă**, precum denumirea proiectului de investiții, beneficiarul investiției, elaboratorul studiului etc;
2. **justificarea încadrării investițiilor în prevederile strategice** de la nivel regional/local și **obiectivele preconizate a fi atinse** prin realizarea investiţiilor;
3. **situația actuală relevantă pentru investițiile propuse prin proiect:** **situaţia actuală** privind **prestarea serviciului public de transport județean de persoane** la nivelul județului ce reprezintă solicitantul de finanțare (baza materială, trasee, program de transport etc); **structura instituțională** relevantă pentru prestarea serviciului (a se vedea și prevederile Legii 92/2007, cu modificările și completările ulterioare - de ex. existenţa unei autorităţi judeţene de transport, prevăzută la art. 16 (3) din această lege[[1]](#footnote-1)); se va detalia dacă la momentul elaborării Studiului de oportunitate **este încheiat un contract de servicii publice** conform cu Regulamentul (CE) nr. 1370/2007, data expirării acestuia, tipul operatorului, dacă se plătește compensație operatorului etc. sau cȃnd se are în vedere semnarea acestuia și calendarul aferent (publicare anunţ în JOUE, demararea atribuirii, obţinere avize etc);
4. **identificarea traseelor propuse a fi dotate prin proiect**, lungimea acestora, dacă sunt trasee existente (conform Programului de transport anexat) sau trasee noi și dacă acestea reprezintă unica legătură sau cea mai economică a comunităților aflate pe traseul respectiv;

*4.1\* Caracterul de* ***unică legătură*** *trebuie demonstrat pentru un număr de minim 2 comunități de tip comună sau o localitate urbană, pentru asigurarea legăturii cu municipiul reședință de județ sau cu o altă localitate urbană;*

*4.2\* Caracterul de* ***cea mai economică legătură*** *se demonstrează prin:*

*4..2a. Lungimea mai scurtă față de alt traseu de transport public județean, alternativ ca traseu similar;*

*4.2.b.Durata de deplasare este mai redusă după implementarea proiectului decât cea pentru ruta alternativă mai scurtă;*

1. **identificarea și detalierea problemelor/nevoilor specifice** cărora le va răspunde proiectul prin raportare la obiectivele și indicatorii urmăriţi prin apelul de proiecte nr. PRNV/2023/523/1;
2. **justificarea oportunităţii** promovării investiției;
3. **analiza cererii de transport public județean de persoane** pe traseele propuse prin proiect la nivel anual, inclusiv prognoze pe termen mediu privind evoluţia cererii, pe perioada de durabilitate a contractului de finanţare, în scopul justificării necesităţii obiectivului de investiţii (a se vedea și indicatorii apelului de proiecte și rezultatele așteptate generale – capacitate, număr de utilizatori, creșterea numărului de utilizatori/pasageri), precum și criteriile ETF;

În cadrul Studiului de oportunitate, solicitantul trebuie să justifice că, prin compararea scenariilor „fără proiect” (Scenariul „A face minimum”) și „cu proiect” (Scenariul „A face ceva”) pentru **fiecare an al perioadei de durabilitate** rezultă o **creștere a numărului de pasageri transportați cu transportul public judeţean de persoane**, precum și **o reducere a utilizării transportului privat cu autoturisme în aria de studiu, fără a genera o creștere a acestuia în afara ariei de studiu**.

**Observație:** Cu toate că nu se solicită anexarea unui studiu de trafic la cererea de finanţare, aceste prognoze din studiul de oportunitate se vor elabora pe baza unor studii/anchete de trafic (se va detalia). De asemenea, se pot elabora inclusiv pe baza studiilor/anchetelor de trafic actualizate care au stat la baza realizării proiectelor complementare de realizare a infrastructurii pe care se suprapun traseele de transport public județean de persoane dotate prin proiect.

1. **detalierea scenariilor tehnico-economice** prin care obiectivele proiectului de investiţii pot fi atinse. Este prezentată o comparaţie cu o altă soluţie alternativă pentru problema identificată. Sunt descrise avantajele soluţiei recomandate. Se vor analiza şi compara opţiunile privind posibilele tipuri de tehnologie, inclusiv în ceea ce priveşte costurile de operare pe durata ciclului de viaţă în cazul fiecărui tip de tehnologie avut în vedere;
2. **prezentarea descrierii funcţionale şi tehnologice**, după caz, a soluției recomandate (inclusiv condiții de garare, de reîncărcare/realimentare, accesul la utilităţi, starea infrastructurii rutiere pe care se suprapun traseele din proiect, complementaritatea cu proiecte de investiţii în infrastructura rutieră, realizate în perioada 2014-2020 sau în implementare, analiza facilităţilor de întreţinere necesare, situaţia componentelor sistemelor de managementul traficului, de „e-ticketing”, după caz etc.);
3. **justificarea adecvată a numărul şi a capacităţii vehiculelor**, luând în calcul obiectivele de atins din documentele strategice/de oportunitate de la nivel regional/județean, parametrii şi durata de viaţă remanentă a echipamentelor/mijloacelor de transport deja aflate în operare pe acele trasee, dacă este cazul; fluxurile (actuale şi prognozate) de pasageri de pe rutele vizate (pasageri pe oră şi sens la ora de vârf) şi cererea maximă de vehicule într-o zi de lucru tipică (CMZL), demonstrată în cazul unei exploatări judicioase şi eficiente a parcului, legislația națională aplicabilă în vigoare, indicatorii specifici domeniului care stau la baza alegerii mijloacelor de transport/echipamentelor/dotărilor, cerinţele privind respectarea principiului DNSH.
4. **prezentarea caracteristicilor și a specificaţiilor tehnice minime ale echipamentelor/mijloacelor de transport** ce urmează a fi achiziţionate. Se va ţine cont de faptul că orice constrângere asupra specificaţiilor tehnice trebuie să derive din limitări tehnice sau operaţionale obiective (de ex.: declivitatea maximă pe infrastructură rutieră deservită, specificaţiile posturilor de întreţinere din garaj, echipamentele sistemelor de transport inteligente aflate deja în proprietatea solicitantului, cerinţele privind respectarea principiului DNSH etc) sau din cerinţe funcţionale temeinic justificate.
5. **confirmarea existenţei unei strategii de întreţinere a noilor echipamente/mijloace de transport** pe întreaga perioadă de viaţă a acestora, care să identifice problemele şi riscurile aferente şi să propună soluţii pentru acestea.
6. **argumentarea sustenabilităţii realizării obiectivului de investiţii**, inclusiv a serviciului public de transport județean de persoane pe traseele vizate prin proiect.
7. **prezentarea costurilor estimative ale investiţiei** și justificarea rezonabilităţii acestora, prin raportare la sursele de costuri prezentate. Se va asigura corelarea cu *Anexa III.4 Centralizator privind justificarea costurilor;*
8. **prezentarea Graficelor orientative de realizare a investiţiei**;
9. **prezentarea eventualelor măsuri de conştientizare a populaţiei** cu privire la utilizarea transportului public judeţean, în vederea menţinerii rezultatelor proiectului pe toată perioada de durabilitate a contractului de finanţare aferent proiectului etc.

**Data Proiectant/consultant**

**(numele, funcţia şi semnătura)**

1. Art. 16 (3) din Legea 92/2007, cu modificările și completările ulterioare: *Consiliile judeţene sunt obligate să înfiinţeze autorităţi judeţene de transport prin care să asigure, să organizeze, să reglementeze, să autorizeze, să coordoneze şi să controleze prestarea serviciului public de transport de persoane prin servicii regulate, desfăşurat între localităţile judeţului.* [↑](#footnote-ref-1)